Case ID: 1168622
Sentence 25: Kassasiya şikayətinin dəlilləri Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərar qəbul edilərkən maddi və prosessual hüquq normalarının pozuntusuna yol verilmiş, 10 saylı Binəqədi üçüncü seçki dairəsi və Mərkəzi Seçki Komissiyası kimi Bakı Apellyasiya Məhkəməsi tərəfindən də şikayətdə göstərilən qanun pozuntuları qanuni və obyektiv araşdırılmamış, belə ki, şikayətdə göstərilən qanun pozuntularının təsdiq edilməməsi üçün qərəzli və birtərəfli mövqe ifadə edilərək həmin qanun pozuntularının inkar edilməsinə dair qanunsuz üsullarla toplanmış “dəlillər” əsas götürülmüş, bu “dəlillər” isə, qanun pozuntularının birbaşa təşkilatçları və icraçıları olan məntəqə seçki komissiyalarının sədrlərinin və bu pozuntuları inkar etmək məqsədilə seçki məntəqələrinə “müşahidəçi” statusunda yerləşdirilmiş şəxslərin formal və eyni məzmunlu izahatları olmuş, halbuki, şikayət üzrə təqdim edilən aktlarda, videogörüntülərdə və digər sənədlərdə göstərilən qanun pozuntularının məzmunu və xarakteri bu pozuntuların baş verməməsini formal izahatlarla sübuta yetirilməsini istisna edir, iddiaçı şikayətin MSK-da araşdırılmasında bu seçki dairəsi üzrə seçicilərin iradəsini müəyyənləşdirməyə imkan verməyən kifayət qədər sübutlar təqdim etmiş və bu sübutlar üzrə hərtərəfli şərhlər vermiş, bütün bunlar göstərilən qanun pozuntularını tam olaraq sübuta yetirir və bütövlükdə 10 saylı Binəqədi üçüncü seçki dairəsi üzrə seçkilərin nəticələrinin etibarsız hesab edilməsi üçün qanuni əsaslar yaradır, məhkəmə qərarında belə uğursuz cəhd kimi aktlarda aktları tərtib edən şəxslərin şəxsiyyət vəsiqələrində göstərilən bütün məlumatların daxil edilməməsi göstərilir, bu cür qiymətləndirmə heç bir hüquqi əsasa söykənmir, çünki, seçki hüquq pozuntuları ilə bağlı tərtib edilən bu cür aktlarda əsas, qanun pozuntusunun baş verməsi halının təsdiqidir və bu cür sənədlərdə şəxsiyyət vəsiqəsindəki bütün məlumatların öz əksini tapması tələb olunmur, bundan başqa bu aktları tərtib edən şəxslər mvafiq seçki məntəqələrinin qeydiyyat jurnallarında qeydiyyata alınıblar və bu jurnallarda həmin şəxslərin şəxsiyyət vəsiqələrində olan bütün məlumatlar yerləşdirilmiş, həmçinin məhkəmənin qərarında qanun pozuntularına dair videogörüntülər də gizli çəkiliş bəhanəsi ilə mötəbər sübut kimi şübhə altına alınır, məhkəmənin bu mövqeyi də işə birtərəfli mövqe nümayiş etdirməsindən irəli gəlir və həmin videoçəkilişlər seçki məntəqəsində gizli deyil, hamının gözləri qarşısında aparılıb.